วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
22 ม.ค. 2559

ภาครวมตลาดภาคเช้า
ดัชนี SET ช่วงเช้าปิดบวก 1,265.72 (+20.11 จุด,+1.61%) กรอบ 1267 – 1254 มูลค่าการซื้อขาย 19,389.16 ลบ. เรียงลำดับมูลค่าการซื้อขาย ENERG BANK ICT CONMAT TRANS FOOD HELTH COMM PROP ตามลำดับตลาดภูมิภาคปรับขึ้น [Nikkei225 +3.59%][FBMKLCI +0.96%][HSI +1.41%][SSE -0.28%][TAIEX +1.20%] หนุนจากคำกล่าวของ นายดรากี ที่ส่งสัญญาณว่า ECB อาจผ่อนคลายนโยบายมากขึ้น และมีมาตรการกระตุ้นเศรษฐกิจในเดือนมี.ค.
นอกจากนี้ นายจอร์จ โซรอส คาดการณ์ว่า เศรษฐกิจจีนจะเจอกับภาวะฮาร์ดแลนดิ้งอย่างหลีกเลี่ยงไม่ได้,การร่วงลงของราคาน้ำมันและการแข่งขันกันเพื่อปรับลดค่าเงิน จะทำให้เกิดภาวะเงินฝืดทั่วโลกและยังได้แสดงความคิดเห็นเกี่ยวกับการปรับขึ้นอัตราดอกเบี้ยของเฟด ว่าผิดพลาด
เนื่องจากเศรษฐกิจสหรัฐมีแนวโน้มที่จะเผชิญภาวะเงินฝืด และผู้บริโภคจะไม่สามารถรับมือกับต้นทุนการกู้ยืมและการใช้จ่ายที่สูงขึ้นได้ มูดีส์ ปรับลดคาดการณ์ราคาน้ำมันดิบเบรนท์ (BRENT) และน้ำมันดิบเวสต์เท็กซัส (WTI) ลงสู่ระดับ 33 ดอลลาร์/บาร์เรล ลดลง 10 ดอลลาร์/บาร์เรล จากที่เคยคาดการณ์ไว้ก่อนหน้าสำหรับน้ำมันดิบเบรนท์ และลดลง 7 ดอลลาร์/บาร์เรล
สำหรับน้ำมัน WTI สาเหตุมาจากภาวะอุปทานล้นตลาดที่ยังคงยืดเยื้อ ประกอบกับแนวโน้มที่ว่า ปริมาณน้ำมันในตลาดโลกอาจเพิ่มขึ้นอีกเนื่องจากอิหร่านเตรียมส่งออกน้ำมันในตลาด และ มูดีส์คาดว่า ราคาน้ำมันดิบ WTI และน้ำมันดิบเบรนท์จะปรับตัวขึ้นโดยเฉลี่ย 5 ดอลลาร์/บาร์เรลในปี 2560 และ 2561
 
IMPACT (+) PTT SCB SCC PTTEP CPALL ADVANC MINT TRUE BDMS PTTGC BH KTB BBL GLOW HMPRO LH
IMPACT (-) HANA TTW RATCH SCCC TISCO AMATAV JWD STEC BEAUTY MALEE SPF CGD BTC ANAN RICH
 
แนวโน้มตลาดและหุ้นที่น่าสนใจ 
ปิดภาคเช้า 1,265.72 (+20.11)
แนวโน้มภาคบ่าย :  ปรับตัวขึ้นต่อ ทดสอบ 1,270 / 1,278 การปรับตัวยืนเหนือ เส้น Downtrend line สำคัญในช่วงเช้าที่ 1,262 มาได้ ถือเป็นสัญญาณดีมาก มีโอกาสปรับตัวขึ้น ทดสอบแนวต้านถัดไปที่ 1,270/1,278 สูง 
 
MILL (ราคาปิดภาคเช้า 1.14)
ซื้อเก็งกำไร แนวรับ 1.13 แนวต้าน 1.21 แท่งเทียนรายวันสามารถรักษา ระดับราคาได้ดีมาก โดยไม่หลุดเส้น Uptrend Line สำคัญ, ระยะสั้น มีโอกาสรีบาวน์ กลับขึ้นทดสอบแนวต้าน 1.21 โดยมี 1.10 เป็นจุดตัดขาดทุน
 
FORTH (ราคาปิดภาคเช้า 7.30)
ซื้อเก็งกำไร แนวรับ 7.25 แนวต้าน 7.70 การปรับตัวยืนเหนือ 7.20 ขึ้นมาได้ ผสานกับการยกจุดต่ำสุดขึ้นต่อเนื่อง เป็นสัญญาณที่ดี มี แนวโน้มในการปรับตัวขึ้นต่อ ทดสอบแนวต้าน 7.70 สูง โดยมี 7.15 เป็นจุดตัดขาดทุน  